
הכנסת העשרים
מושב שלישי
<פרוטוקול מס' 668>
מישיבת ועדת הכספים
יום רביעי, י' באדר התשע"ז (08 במרץ 2017), שעה 9:30
<סדר היום:>
<הצעת חוק הגליל (תיקון מס' 12) (הארכת התקופה למתן עדיפות למשק הלול במרום הגליל), התשע"ז-2017>
נכחו:

<חברי הוועדה:> 
משה גפני – היו"ר
דוד ביטן

איתן ברושי

יצחק וקנין

מכלוף מיקי זוהר

אורן אסף חזן

רועי פולקמן

מיקי רוזנטל
חברי הכנסת:
חיים ילין
יפעת שאשא ביטון

אוסאמה סעדי
<מוזמנים:> 
	רפרנט חקלאות באג"ת, משרד האוצר 
	–
	עלי בינג

	מנהל מחוז השפלה וההר, משרד החקלאות 
	–
	צפניה שאולקר


	סגן בכיר למנהל הרשות לתכנון, משרד החקלאות 
	–
	אסף לוי

	עו"ד - לשכה משפטית, משרד החקלאות ופיתוח הכפר 
	–
	אפרת ורד

	עו"ד, משרד החקלאות ופיתוח הכפר 
	–
	אסתר זנזורי-פריאל

	מנהלת תחום מזון, משרד הכלכלה והתעשייה 
	–
	צפורה ברמץ

	מחלקת ייעוץ וחקיקה, משרד המשפטים
	–
	עמרי בן צבי

	משרד המשפטים
	–
	גילת בן שחר

	מנכ"ל, התאחדות האיכרים והחקלאים בישראל 
	–
	ישי פולק

	התאחדות האיכרים
	–
	אמיר שניידר

	מנכ"ל, המועצה לענף הלול 
	–
	שמואל לויט

	מנכ"ל, ארגון מגדלי העופות 
	–
	מרדכי אלקבץ

	חבר הנהלה, ארגון מגדלי העופות 
	–
	שלמה שטרית

	חבר הנהלה, ארגון מגדלי העופות 
	–
	שמעון ביטון

	חבר הנהלה, ארגון מגדלי העופות 
	–
	מאיר אלמליח

	חבר הנהלה, ארגון מגדלי העופות 
	–
	יוסי אדוני

	חבר הנהלה, ארגון מגדלי העופות
	–
	דוד אוזנה

	מנהלת מחלקה- התנועה לאיכות השלטון
	–
	נילי אבן חן

	מנכ"ל פורום קהלת
	–
	מאיר רובין

	ראש מחלקת ליטיגציה, פורום קהלת 
	–
	אריאל ארליך

	שדלן/ית (קונטקטי בע"מ), מייצג/ת את מועצת הלול
	–
	גילי ברנר

	שדלן/ית
	–
	תומס מנור


<ייעוץ משפטי: >
איל לב ארי
שיר שפר
<מנהל/ת הוועדה:>
טמיר כהן
<רישום פרלמנטרי:>
רויטל יפרח
<הצעת חוק הגליל (תיקון מס' 12) (הארכת התקופה למתן עדיפות למשק הלול במרום הגליל), התשע"ז-2017>
<היו"ר משה גפני:>
בוקר טוב. אני מתכבד לפתוח את ישיבת ועדת הכספים.
<דוד ביטן (הליכוד):>
קדימה, בואו נסיים את החוק תוך חמש דקות ונלך.

<מיקי רוזנטל (המחנה הציוני):>
לא, לא, מה חמש דקות? אדוני, יש לי הצעה לסדר.
<היו"ר משה גפני:>
רגע, בא נגיד על מה אנחנו דנים: הצעת חוק הגליל (תיקון מס' 12) (הארכת התקופה למתן עדיפות למשק הלול במרום הגליל), התשע"ז-2017, של חבר הכנסת יצחק וקנין וקבוצת חברי הכנסת וחברת הכנסת יפעת שאשא ביטון. איחדנו את שני החוקים של וקנין ושל שאשא ביטון, ואנחנו ביקשנו בישיבה הקודמת ממשרד החקלאות ומשרד האוצר והמשפטים, ביקשנו שיבואו עם סיכומים לגבי השינויים הנדרשים בחוק הזה, אבל אני קודם רוצה לתת למציעים להגיד האם התקדמתם? קודם כל חבר הכנסת וקנין ואחרי זה שאשא ביטון.
<יצחק וקנין (ש"ס):>
תראה, מאז הדיון הקודם כנראה שאם לא שמים איזה רף ואומרים: חבר'ה, עד שבוע הבא, עוד עשרה ימים, שבועיים - -
<דוד ביטן (הליכוד):>
לא, הבעיה שלו זה סוף המושב, וקנין. לא נעביר את זה עד סוף המושב אם נדחה.
<יצחק וקנין (ש"ס):>
דקה, אתה אפילו לא שומע מה אני אומר, אתה מתפרץ באמצע. דוד, קצת סבלנות.
<היו"ר משה גפני:>
זה נורא ואיום, הוא נהיה כוכב טלוויזיה והוא מפריע לכולם.

<דוד ביטן (הליכוד):>
"ארץ נהדרת" זה כוכב טלוויזיה? זה הדמות שלי, זה לא אני, זה משגע אותי. אני עוד צריך להתנצל שאני שם? גם יורדים עלי וגם אני צריך להתנצל?

<יצחק וקנין (ש"ס):>
אדוני, בישיבה הקודמת ביקשת לשבת ולגמור את הדברים אבל מאחר ולא תחמנו את זה בזמן ולא קבענו, אז כל אחד חיכה שהשני יעשה לו את העבודה. אני בכל אופן יכול להגיד שמשרד החקלאות עשה מאמץ גדול. אני ישבתי עם משרד החקלאות, עם היועצים המשפטיים, יש בעיה של החלף פטם והפטם, יש הסכמי סחר שעולים במקרה הזה של הפטם. אני חושב שגיבשנו מסלול שאפשר לפתור גם את הבעיה הזאת.

בעיות אחרות שמעלה אותן ידידי מיקי רוזנטל – מגדלים, לא מגדלים, מקבלים סובסידיה, לא מקבלים. יש טענות צודקות, אני אומר את האמת אבל בסופו של דבר את כל הדברים האלה היינו צריכים להביא – ישבתי, אני לפחות, עם משרד החקלאות בישיבה מאוד רצינית, שמנו את הכל על השולחן. אני מציע לאדוני שייתן לנו שבוע עד עשרה ימים, אבל להכריח את משרד המשפטים ואת האוצר לשבת עד יום רביעי הבא, להביא לפה הסכם מסודר שיהיה מקובל על כולם – אני חושב שאפשר לעשות את זה. לפחות משרד החקלאות מראה את כל הנכונות לגבש את הנוסח שיהיה מקובל, שלא יהווה בעיה. אני חושב שיש בעיות אחרות שבלי שום קשר לחוק הגליל, נושא הפטם הוא מאוד בעייתי בתקופה האחרונה. נושא הפטם, מגדלי הפטם, נמצאים באחד המשברים הגדולים ביותר שאני זוכר מאז שאני מכיר את הענף. היו עליות וירידות אבל אנחנו נמצאים באחד המשברים שאכן מגדלים נשרו מהמערכת הזאת ומפסידים כסף.
לכן, יש צורך בשינוי לגבי הפטם. להסדיר את החקיקה הזאת בתוך הגליל לדעתי, ואז זה יהווה פתרון. להצביע היום, זה הדבר הקל ביותר. יכול להיות שאפילו יהיה נזק. הקל ביותר זה לעשות הצבעה ולכן, אני בעד שלא תתקיים הצבעה היום אבל לתת "דד-ליין" עד יום רביעי הבא להביא הסדר מסודר שיהיה מקובל על כולם. אני אומר את זה פה. אם משרד המשפטים לא יישב ומשרד האוצר לא יישב, זה לא צריך לעניין את אף אחד. נשב עם משרד החקלאות והגורמים שיבואו ונגמור את זה.
<היו"ר משה גפני:>
תכף נברר מה הם עשו. תודה.

<יפעת שאשא ביטון (כולנו):>
כבוד היושב ראש, אני מבינה את הדברים שחבר הכנסת וקנין אומר, אני גם שוחחתי אתו קודם בחוץ. אני אומרת דבר כזה: יש פה דיון ועדה. דיון ועדה נועד בדיוק בשביל להעלות את הדברים ואת ההסכמות או ההצעות שאנחנו רוצים להביא ולקדם את זה. אז יש לנו שעה? כבוד היושב ראש, אני רוצה שתקשיב לי כי זה חשוב. יש לנו שעה לדיון. משרד החקלאות יכול להעלות את הדברים שהוא מציע להביא ולשנות. יש לנו פה נציגים של המשרדים השונים, הם יכולים להתייחס כי הרי מה יקרה? גם אם הם ילכו עוד שבוע, שבועיים, הם יביאו הצעה, אנחנו נדון עליה פה, נכון? אז למה לא נעשה הפוך? למה לא נדון על הדברים עכשיו ככה שבעוד שבוע ניפגש כאן עם טיוטה סופית אז נוכל להצביע והלביא את זה להצבעה גם במליאה.

<היו"ר משה גפני:>
אנחנו נשמע אותם. בסדר.
<דוד ביטן (הליכוד):>
אני רק אומר דבר אחד קטן: אתם רוצים לדחולת? אין בעיה אבל אנחנו עד סוף המושב נעביר את החוק הזה בשנייה ושלישית.
<היו"ר משה גפני:>
אין בעיה.

<דוד ביטן (הליכוד):>
זאת אומרת, לוח הזמנים הוא כזה שבשבוע האחרון של המושב אני מעביר את החוק.
<יצחק וקנין (ש"ס):>
בבקשה, מקובל עלי.

<מיקי רוזנטל (המחנה הציוני):>
אדוני, קודם כל, אני תומך בחוק. אני חושב שהחקלאים בצפון הם הציונות במיטבה, וצריך לעזור לחקלאים והם מכירים את עמדתי אבל בישיבה הקודמת ביקשתי שני דברים, ואני מקווה מאוד שהם הביאו: יש כמה מאות אנשים שמקבלים תמיכה מהמדינה בגין החוק הזה ואין להם לולים. הם לא מגדלים תרנגולים ואין להם לולים, ואין להם ביצים, ולא יכול להיות שאנחנו נאפשר דבר כזה, ואנחנו ניתן את ידנו שהמדינה תיתן כסף לאנשים שלא לתכלית החוק הזה.
<דוד ביטן (הליכוד):>
אומרים לי שאין כאלה.

<מיקי רוזנטל (המחנה הציוני):>
יש כאלה. אדרבה, בוא נשמע. זה היה הדבר הראשון. והדבר השני, למה אנחנו עושים איפה ואיפה? כל חקלאי בצפון שמגדל פטם - -
<דוד ביטן (הליכוד):>
על מה תגיש בג"ץ אם לא נעשה איפה ואיפה?

<קריאות:>
די, די.

<מיקי רוזנטל (המחנה הציוני):>
די ביטן. זה טיעונים רציניים.

<היו"ר משה גפני:>
אנחנו ביחד פה כולם.

<מיקי רוזנטל (המחנה הציוני):>
אני רוצה לעזור לכל חקלאי ולכל ישוב בצפון. למה אתה קופץ? מה העניין?

<דוד ביטן (הליכוד):>
- - - 

<מיקי רוזנטל (המחנה הציוני):>
זה חלק מההופעה שלנו. אם זה בהופעה אז אוקי. 
<היו"ר משה גפני:>
מיקי אני רוצה לשמוע את נציגי המשרדים שיושבים פה.

<מיקי רוזנטל (המחנה הציוני):>
אלה שני העניינים שאנחנו צריכים להסדיר אותם לפני שאנחנו מצביעים על החוק הזה.
<יפעת שאשא ביטון (כולנו):>
כן, אבל אלה עניינים שמצריכים כסף נוסף. אם נוסיף את כל מי שאנחנו רוצים לסל, משרד החקלאות צריך להביא כסף. אי אפשר עכשיו לקחת את אותה עוגה ולחלק - -
<קריאות:>
- - -
<היו"ר משה גפני:>
אבל זה לא רציני הרי. היתה ישיבה, העלית את הדברים, אני רוצה תשובות.
<מיקי רוזנטל (המחנה הציוני):>
אנחנו רוצים תשובות.

<היו"ר משה גפני:>
מי הראשון?

<דוד ביטן (הליכוד):>
מפלגת העבודה עשתה איפה ואיפה שנים עם הקיבוצים.

<היו"ר משה גפני:>
היתה החלטה בישיבה הקודמת - -

<יפעת שאשא ביטון (כולנו):>
שנים? עד היום אגב.

<דוד ביטן (הליכוד):>
אז פתאום עכשיו צריך לפתור את כל הבעיות של הגליל, של הקיבוצים, של המושבים, של כולם.

<מיקי רוזנטל (המחנה הציוני):>
 זה לא לעניין.

<דוד ביטן (הליכוד):>
למה שאני לא אלך לשם?

<חיים ילין (יש עתיד):>
- - -

<קריאות:>
- - -

<מיקי רוזנטל (המחנה הציוני):>
אז מה, אתה רוצה להוסיף? אז צריך לתקן.

<דוד ביטן (הליכוד):>
- - -

<היו"ר משה גפני:>
זה לא תורם עכשיו לשום דבר. ביקשנו בישיבה הקודמת - -
<יצחק וקנין (ש"ס):>
אין בעיה עם הקיבוצים.

<דוד ביטן (הליכוד):>
שנים עושים את האפליה הזאת.

<חיים ילין (יש עתיד):>
ביטן, יש לך דש מאורלי וגיא.
<דוד ביטן (הליכוד):>
פתאום נהיית לוחם הקיבוצים, וקנין? מה קרה?
<יצחק וקנין (ש"ס):>
- - -

<איתן ברושי (המחנה הציוני):>
ביטן, בנושא ביצים אין הבדל בין מושב לקיבוצניקים.
<דוד ביטן (הליכוד):>
נכון, זורקים על כולם את הביצים, אתה צודק.

<היו"ר משה גפני:>
אני מבקש להפסיק, הדיאלוג הזה לא תורם לשום דבר. אני רוצה תשובות מהמשרדים. אנחנו ביקשנו - בישיבה הקודמת העלו פה דברים שהיה צריך לברר אותם. יש כאלה שאין להם לולים מכיוון שמדובר על חוק שזמנו רב והיו שינויים טכניים בפועל. יש כאלה שהתווספו והם לא נמצאים בחוק הגליל. אני רוצה לדעת האם בדקתם את זה, והאם יש לכם תשובות? זה הכל. אם בדקתם ויש לכם תשובות, נצביע.
<יצחק וקנין (ש"ס):>
אני יכול להגיד שבישיבה שישבנו, שמנו על השולחן את כל המגדלים החדשים, את כל מי שלא מקבל חוק הגליל, את הכל שמנו.

<היו"ר משה גפני:>
בבקשה, אני רוצה תשובות.

<יצחק וקנין (ש"ס):>
צריך להבין שמדובר בתוספת תקציבית, ואסף יציג את זה.
<היו"ר משה גפני:>
אני רוצה תשובות.

<מיקי רוזנטל (המחנה הציוני):>
כמה אנשים מקבלים - -
<היו"ר משה גפני:>
מי משיב על השאלות? מישהו פה נמצא ממשרד החקלאות?
<אסף לוי:>
נמצא פה צוות גדול. בוקר טוב ותודה אדוני היושב ראש. 

<יפעת שאשא ביטון (כולנו):>
חברים חבל, זה על חשבון הזמן שלנו.

<היו"ר משה גפני:>
אתם גורמים לכך שלא נוכל להתקדם עם החוק. מי ממשרד החקלאות משיב לי על השאלה?
<אסף לוי:>
קודם כל בוקר טוב ותודה על הזמן. דוקטור אסף לוי, סמנכ"ל גורמי ייצור במשרד החקלאות. אני אפתח בסוף: אנחנו בעד חוק הגליל ובעד להאריך אותו. כמו שהצגנו בדיון הקודם, החוק לא בסמכות משרד החקלאות. משרד החקלאות לא הנאשם פה, זה חוק של שר האוצר. אתם שלחתם אותנו - -

<עלי בינג:>
החוק של שר הכלכלה ושר התעשייה.
<אסף לוי:>
עכשיו השינוי המבוקש על ידי חברת הכנסת - -

<יפעת שאשא ביטון (כולנו):>
איזה שינוי בוקש? לפני שאתה זורק דברים - -

<דוד ביטן (הליכוד):>
איפה הם היו עד עכשיו? 

<היו"ר משה גפני:>
אני לא רוצה לשמוע.
<דוד ביטן (הליכוד):>
למה לא באתם עם פתרונות כל השנים? עכשיו חיכיתם רק לנו, נכון?
<יפעת שאשא ביטון (כולנו):>
אני מציעה שמשרד החקלאות יגיד מה הוא מציע בתוך הסיפור הזה כי אם אתה רוצה להתחיל להתנצח בין המשרדים, אין שום בעיה. אתה רוצה שאני אשים לך על השולחן איפה משרד החקלאות שכח שהוא משרד החקלאות? אז בבקשה, בוא תתייחס לחוק הגליל, לשינויים שאנחנו רוצים לעשות כדי שאפשר יהיה להעביר את זה.

<היו"ר משה גפני:>
אני מבקש לדעת - -
<יפעת שאשא ביטון (כולנו):>
אסף, אל תזרוק פה פצצות כי יש גבול.

<היו"ר משה גפני:>
יפעת, תני לי בבקשה לנהל את הישיבה אחרת לא נגיע לשום מקום. משרד החקלאות.

<אסף לוי:>
אדוני היושב ראש, אחרי הדיון הקודם שלחתם אותנו לעשות שיערי בית עם הוועדה שהוחלט בה בוועדת השרים שמשרד החקלאות כפוף לה. הוועדה היתה מכותבת לשלושה מכתבים שפנינו למנכ"ל כלכלה לכנס את הצוות. לא קיבלנו שום תגובה. לא ישבנו על זרי הדפנה, ישבנו במשרד ונכנסנו לתוך טיוטת החוק עם השינויים שאנחנו חושבים שהצגנו. ישבנו גם עם חבר הכנסת וקנין כדי לנסות להתקדם אבל המסמך - -
<היו"ר משה גפני:>
מסקנה? אני לא עוסק עכשיו בחיים שכאלה.
<יפעת שאשא ביטון (כולנו):>
כן, יותר מדי היינו - - 

<היו"ר משה גפני:>
די יפעת.

<יפעת שאשא ביטון (כולנו):>
לא, זה מרגיז אותי כי הוא לא עונה לעניין. תגיד מה אתה מציע?

<מיקי רוזנטל (המחנה הציוני):>
רגע, אבל מה עם השאלה: כמה אנשי מקבלים ואין להם לול? אפשר לקבל תשובה על הדבר הזה?
<היו"ר משה גפני:>
אתה לא עונה לאף אחד.
<מיקי רוזנטל (המחנה הציוני):>
למה לא?

<היו"ר משה גפני:>
ככה, כי אתם כל הזמן מפריעים עם העניין הזה. מה התשובה?

<אסף לוי:>
בטיוטת התיקון שהצענו, וישבנו עם חבר הכנסת וקנין – זה רק טיוטה. עוד פעם, אנחנו צריכים להתאים את מה שאנחנו חושבים והצגנו בדיון הקודם כדי לתקן את הצעת החוק הפרטית, ולכן ישבנו עם מציע החוק כדי לנסות להתקדם ולנסות להביע את דעתנו לתוך החוק. אנחנו כתבנו שלושה דברים. התקציב לא בשמיים, האוצר צריך לשבת אתנו והוא לא יושב אתנו, בסדר? אנחנו כרגע הכנסנו שלושה דברים שההשפעה שלהם מאוד שולית. אנחנו ביטלנו את האיפה ואיפה בתוך המועצות האזוריות. אנחנו חושבים שצריך להכניס את הישובים לפי מה שבג"ץ אמר, לתוך המועצות המקומיות, ישובים חקלאיים שיכולים להקים לול. אנחנו רוצים להכניס את הבנים הצעירים שכרגע לא נמצאים בתוך החוק, שיקבלו, ואנחנו רוצים להסדיר את החלף פטם בתוך החוק כי אם הצעת החוק הפרטית בעצם אומרת שלקחת את החוק ולהאריך אותו, מה שמפריע לנו, שהפתרון המינהלי הזה, אנחנו לא יכולים - -

<דוד ביטן (הליכוד):>
מה העלות התקציבית?
<מיקי רוזנטל (המחנה הציוני):>
- - -

<אסף לוי:>
אין מגדלי - -

<היו"ר משה גפני:>
רגע, אתה לא מדבר עם חברי כנסת, אתה מדבר אתי.

<אסף לוי:>
אין מגדלי ביצים שלא מגדלים. יש מגדלי פטם - -
<היו"ר משה גפני:>
בכמה כסף מדובר?

<מיקי רוזנטל (המחנה הציוני):>
רגע, אני רוצה להבין את החלף פטם – תסביר מה זה, ותסביר כמה אנשים.

<אסף לוי:>
החלף פטם זה תהליך מינהלי שהתחיל בעבר, ברגע שביטלו את התכנון בענף הפטם כדי לא לפגוע במגדלים הקטנים שלא יגדלו רק כדי לקבל את הסובסידיה, ניתן תהליך מינהלי שאמור שמי שהיה לו מכסת פטם בעבר, ימשיך לקבל את הסובסידיה לצורך היעילות. זה החלף פטם. מה שקורה, כן יש מגדלים שגידלו פעם פטם - -
<נילי אבן-חן:>
ומה היה המקור החוקי של זה?

<היו"ר משה גפני:>
רק רגע, אני אוציא אותך. מספיק עם חברי הכנסת יש לי. מה זה? שניה. ואז בחלף פטם, מה?

<אסף לוי:>
בעצם נקבע שלמי שנקבעה מכסה היסטורית של פטם, ימשיך לקבל את הסובסידיה בתהליך מינהלי שנסגר עם כל המשרדים, וגם מה שנזרק באוויר - אנחנו רוצים להכניס אותו כרגע בחקיקה, להסדיר את הנושא הזה. יחליטו או לא יחליטו להאריך את החלף פטם, אנחנו חושבים שכן צריך להאריך את החלף פטם. אנחנו חושבים שצריך לחזק את המגדלים בגליל - -
<היו"ר משה גפני:>
יש לכם הצעה על השולחן?
<אסף לוי:>
כן, בהחלט. עוד מילה אחת, אדוני היושב ראש - -
<מיקי רוזנטל (המחנה הציוני):>
בכמה אנשים - - 
<אסף לוי:>
זה בסביבות ה-35 מיליון שקל. אני לא יודע - -
<מיקי רוזנטל (המחנה הציוני):>
לא, כמה אנשים בהסדר הזה? כמה אנשים שאין להם, שהם לא מקבלים בכלל והם מקבלים כסף. 

<עלי בינג:>
אפשר?

<היו"ר משה גפני:>
רגע, אני אתן לך, דקה. לא לענות על שום דבר. הייתם צריכים לבוא עם הצעה אבל בשבילכם הכנסת זה משהו ערטילאי כזה, כמו באקדמיה. אתם לא לוקחים ברצינות את מה שאנחנו מבקשים מכם. בסדר, לא חשוב.
<אסף לוי:>
אין לי את זה פה מולי.

<היו"ר משה גפני:>
טוב, אז תגיד עוד מעט. משרד האוצר.
<עלי בינג:>
אני רק אגיד - - 

<היו"ר משה גפני:>
לא, לא "רק". תקשיב לי: אני באופן זמני יו"ר הוועדה. אתה באופן זמני נמצא במשרד האוצר - -
<יפעת שאשא ביטון (כולנו):>
לא נעים לי להגיד לך, הם יותר ותיקים מאתנו.

<חיים ילין (יש עתיד):>
- - - 

<יפעת שאשא ביטון (כולנו):>
זה רשום בפרוטוקול אז שזה יהיה מדויק: הם יותר ותיקים מאתנו.

<קריאה:>
זה נקרא ציניות מה שהוא עשה פה.
<היו"ר משה גפני:>
אתם נותנים יד לחברה שמשלמת הרבה יותר שכר. ראינו כמה דוגמאות כאלה. לא משנה, גם אני זמני אז הכל בסדר. אנחנו ביקשנו בישיבה הקודמת, רצינו להביא את זה לישיבה שנייה ושלישית ועלו כמה שאלות, שיכול להיות שמצריכות גם תוספת תקציב. יכול להיות. אני מבקש לדעת האם יש לך תשובות?
<עלי בינג:>
קודם כל התחלנו באיסוף הנתונים וביקשנו ממועצת הלול את הנתונים. מהנתונים שמול עיני, מה שמועצת הלול שלחו לי, יש סך הכל 590 מגדלים שמגדלים במסלול של חלף פטם, מתוכם פעילים 118 ולא פעילים 472.
<מיקי רוזנטל (המחנה הציוני):>
סליחה אני קוטע אותך. אדוני, אתה מבין את המשמעות?

<יפעת שאשא ביטון (כולנו):>
אגב, זה גם מראה מי עשה שיעורי בית.

<מיקי רוזנטל (המחנה הציוני):>
מתוך חמש מאות ומשהו אנשים שמקבלים, למעלה מארבע מאות בכלל לא מגדלים. אנחנו משלמים להם כסף, המדינה נותנת להם כסף והם בכלל לא מגדלים. איך זה יכול להיות?

<אסף לוי:>
אתה כל כך טועה אבל בסדר.

<היו"ר משה גפני:>
חבר הכנסת וקנין, תענה על זה.

<יצחק וקנין (ש"ס):>
מיקי, אתה אומר דברים שנשמעים לכאורה הזויים. אני חייב להגיד פה משהו – ב-96, כשנכנסתי לכנסת ביטלו את התכנון ב-95 לענף הפטם ולענף ההטלה. את ענף ההטלה הצלחנו להחזיר בגלל שזה ענף יותר ארוך מבחינת סדר הגידול שלו. הפטם זה 60 יום. 45 יום, אתה מכניס אפרוחה, מוציא אותה עם שני קילו וחצי ויותר. לכן, באו ואמרו: חבר'ה, אנחנו רוצים לבטל את התכנון. ביטול התכנון זה לבטל את כל החקלאים הקטנים. חד וחלק - - 

<היו"ר משה גפני:>
אבל מה שהוא אומר עכשיו, - - 

<יצחק וקנין (ש"ס):>
אני אסביר: למה אני נלחם מלחמת עולם על התכנון בעולם ההטלה? כי ביום שתבטל את התכנון, אין עולם הטלה. יש היום טייקונים שמגדלים 200,000 מטילות, מה שאני מגדל 2.500. אותו דבר בפטם – היום יש חוות אחת, לא חקלאי. הוא לא חקלאי, אני אומר לכם את זה באחריות. אדם שמגדלם בדרום, השקיע כסף, לקח חקלאי ובנה על הקרקע שלו 25-30 דונם חוות, ואני אומר לך: יש לו משחטה, יש לו הכל. חיסל את כל החקלאים בפטם - -
<חיים ילין (יש עתיד):>
60 דונם חווה.

<יצחק וקנין (ש"ס):>
- - אין היום חקלאים. אני אומר לך, זה בכי לדורות. אז רוזנטל צודק. הוא אומר: תשמע, אתה נותן להם. מה אתה רוצה? חיסלת אותם בזה שביטלת את התכנון. ביטלת תכנון, והאוצר הולך לכיוון הזה.

<היו"ר משה גפני:>
אז מה אתה מציע?
<יצחק וקנין (ש"ס):>
לכן אמרתי שאין מה לעשות, התכנון בוטל אבל אתה לא יכול להרוג את החקלאים שבנו את אותם לולים ונשארו עם הלול ריק. לא משתלם לו לגדל, הוא נשאר בלי לול אז לפחות נותנים לו את הסובסידיה שמגיעה לכולם. אתה יודע מה? תחזירו את התכנון לענף הפטם, לא צריך חלף פטם, לא צריך כלום. אם אני אומר לכם את זה עכשיו – תחזירו - -
<מיקי רוזנטל (המחנה הציוני):>
אם צריך לפצות את האנשים האלה, אין לי בעיה, צריך לפצות אותם אולי אבל לא יכול להיות שהמנגנון - -
<יצחק וקנין (ש"ס):>
הוא בלא יכול להיות שהוא בנה לול, תגיד לו: תזרוק אותו. 
<מיקי רוזנטל (המחנה הציוני):>
חס וחלילה. אני לא אמרתי שלא צריך לפצות את האנשים האלה.

<יצחק וקנין (ש"ס):>
חבר'ה, אני מבין את המטריה. 

<מיקי רוזנטל (המחנה הציוני):>
תראה, תכלית החוק לעודד חקלאות בצפון. זה תכלית החוק. אם בעבר נעשו שגיאות, ואני מסכים עם ידידי וחברי שנעשו שגיאות, אז צריך לפצות את האנשים האלה על מה שנגרם להם נזק אבל אי אפשר לקחת חוק שנועד לעודד חקלאות ולשלם באמצעות הכסף לאנשים שלא עושים חקלאות. מה, אנחנו השתגענו? יצאו מדעתנו? מה קרה?

<קריאות:>
- - -
<היו"ר משה גפני:>
רבות, אני לא מסכים. תמשיך.

<עלי בינג:>
אז אני אמשיך כמו שידידי אסף המשיך: אנחנו כמשרד האוצר גם תומכים בחוק - -
<היו"ר משה גפני:>
אולי תפסיקו כולכם לתמוך בחוק? תגידו לי רק נתונים.
<עלי בינג:>
בהמשך לשאלתו של חבר הכנסת רוזנטל, אנחנו גם חושבים - -
<היו"ר משה גפני:>
מה זה תומכים בחוק? איך אתה מבקש שאני אעביר את זה עכשיו? אתה תומך בחוק, מה אתה רוצה שאני אעשה עכשיו?
<יפעת שאשא ביטון (כולנו):>
עם כל הכבוד, משרד האוצר שם 100 מיליון שקל בשנה, בסך הכל מיליארד שקלים בעשר שנים. אז נו? בניגוד לאחרים שמקשקשים.
<עלי בינג:>
אנחנו גם חושבים שזה בעייתי מאד, להמשיך את התמיכה בהמשך למה שאמר חבר הכנסת רוזנטל למגדלי פטם שאינם פעילים. ולכן - -
<היו"ר משה גפני:>
מה אתם מציעים?
<עלי בינג:>
אין לנו עדין הצעה קונקרטית אבל צריך לזכור שהחוק הזה, התוקף שלו הוא בסוף 17. הנושאים שהצוות צריך לשבת על המדוכה, זה נושאים שהם לא פשוטים. ראינו את חוות הדעת שפורסמה אתמול בנוגע לחברות הבינלאומיות, יש את הסוגיה של החלף פטם, יש סוגיות נוספות. התחלנו לקבל את הנתונים - -
<היו"ר משה גפני:>
כמה זמן אתם צריכים כדי להביא הצעה?

<עלי בינג:>
שאלה טובה, מה אתם אומרים?

<קריאות:>
- - - 

<היו"ר משה גפני:>
סליחה, אני מצביע עכשיו, תאמין לי. אי אפשר ככה.

<מכלוף מיקי זוהר (הליכוד):>
אני מבקש, אם זה לא נגמר עד סוף המושב אנחנו מצביעים היום. אם אין התחייבות שזה נגמר עד סוף המושב אנחנו מצביעים היום. נקודה. חבל על הזמן. אני רוצה התחייבות. בלי התחייבות, החוק יוצבע היום.
<יפעת שאשא ביטון (כולנו):>
חד-משמעית. אחר כך תעשו מה שאתם רוצים.

<היו"ר משה גפני:>
מר בינג, אנחנו וועדה. אנחנו היינו צריכים להצביע על זה בחוק ההסדרים. היתה הסתייגות שאם היינו מכניסים אותה בחוק ההסדרים, היינו אחרי החוק הזה. לא עשינו את זה, ביקש גם חבר הכנסת וקנין, מגישים את זה בהצעת חוק פרטית. אתם יודעים את זה כבר הרבה זמן. זאת אומרת, לא שאתם יודעים שזה מסתיים ב-2017 אלא שהסבלנות שלנו פוקעת. אתם לא מתחשבים בוועדת הכספים, זה כבר מוסכמה, זה ברור אבל מה אתם חושבים? שאני אשתוק על זה? מה פירוש שאתה עכשיו מדבר פה אתו ואתה אומר לו: כמה זמן זה שאלה טובה. תגיד לי, אני הצחוק שלכם?
<עלי בינג:>
חס ושלום.

<היו"ר משה גפני:>
מה חס ושלום? אתה מגיע עכשיו ושואל כמה זמן צריכים?
<עלי בינג:>
אני יכול להתייחס רגע?

<היו"ר משה גפני:>
בטח שאתה יכול.

<יפעת שאשא ביטון (כולנו):>
אנחנו צריכים להכתיב כמה זמן.

<עלי בינג:>
כמו שהתחלתי להגיד, החוק הזה הוא חוק לא פשוט ויש בו מורכבויות רבות. אנחנו לא רוצים - -
<איתן ברושי (המחנה הציוני):>
אם זה היה פשוט, היינו עושים לבד. בשביל זה צריך - - 

<עלי בינג:>
בסדר גמור. לכן אני אומר - אנחנו לא רוצים לעשות עבודה לא רצינית, רצינו לעשות עבודה שמוסיפה לנתונים. היינו צריכים לקבל את הנתונים וקיבלנו אותם, אנחנו צריכים עכשיו לדון. היו עוד נושאים על סדר היום מצד משרד החקלאות שדנו בהם. נכון, עוד לא הגענו עם הצעה קונקרטית אבל צריך לזכור - -
<יפעת שאשא ביטון (כולנו):>
לא, כי אתם בונים על סוף 201 ואנחנו לא שם. אנחנו רוצים לסיים את זה עכשיו, עד סוף המושב הזה.
<עלי בינג:>
בסדר גמור אבל אנחנו רוצים לעשות חוק שהוא הגיוני, שהוא חוק קוהרנטי ושהוא עונה על כל הצרכים ועל כל הליקויים הקיימים היום.
<היו"ר משה גפני:>
זה היה צריך להיות עכשיו.

<מכלוף מיקי זוהר (הליכוד):>
אדוני, בא נצביע.

<היו"ר משה גפני:>
אני ביקשתי לדעת תשובה כמה זמן אתם צריכים בשביל להביא הצעה שעונה על הדברים?
<מיקי רוזנטל (המחנה הציוני):>
הם לא יעשו לך את זה עד סוף המושב.
<היו"ר משה גפני:>
רגע, תשובה?
<עלי בינג:>
אני מעריך ששלושה חודשים.
<יפעת שאשא ביטון (כולנו):>
ממש לא. ממש לא.
<מכלוף מיקי זוהר (הליכוד):>
באמת שפעם אחת אדוני יעמוד קצת על כבודנו וכבודו, ובוא נראה לאוצר שאנחנו יודעים לעבוד. אני מבקש מאדוני, בואו נתקדם עם החוק. להצביע. בואו נתקדם בחוק. אני מבקש להתקדם בחוק.

<יפעת שאשא ביטון (כולנו):>
עם כל הכבוד לכם, יש פה עוד משרדים - -

<היו"ר משה גפני:>

בסדר, רגע. דקה. משרד המשפטים בבקשה. תנו לקיים דיון, אי אפשר להעביר חוק ככה.
<קריאה:>
בטח שכן, אפשר, אבל זה אחרי שאתה מקיים דיון.

<קריאה:>
תצביע עכשיו ובוא נגמור עם זה.

<דוד ביטן (הליכוד):>
קדימה, אתם תעשו חוק ותתקנו אותו. איפה אתם נמצאים כל הזמן? מחכים רק לנו כל היום? למה אתם לא עושים את העבודה שלכם. תצביע עכשיו, עכשיו.

<מכלוף מיקי זוהר (הליכוד):>
לא יעזור בית דין.

<דוד ביטן (הליכוד):>
רק הצבעה עכשיו.
<היו"ר משה גפני:>
אפשר לא להפריע ולתת לקיים דיון? 

<דוד ביטן (הליכוד):>
אפשר להצביע עכשיו. 

<היו"ר משה גפני:>
לא, יהיה דיון.
<דוד ביטן (הליכוד):>
משרד המשפטים, אתם אלופים בלהגיש הצעות חוק אז תגישו.
<קריאה:>
שלושה חודשים.

<דוד ביטן (הליכוד):>
לא יהיה דבר כזה.
<היו"ר משה גפני:>
תגיד לי, אתם בסדר? אתם, הליכודניקים, מהווים עכשיו בעיה לדיון.

<דוד ביטן (הליכוד):>
מהווים? אז אנחנו נהווה בעיה - - 

<איתן ברושי (המחנה הציוני):>
אנחנו צריכים להגן על גפני. חבר'ה, תנו לו לנהל את הדיון.

<דוד ביטן (הליכוד):>
שיטות המריחה לא יעזרו לכם. אתם רוצים תיקונים? תביאו תקציב. אין תקציב, אין תיקון. זה הכל.

<יפעת שאשא ביטון (כולנו):>
מה הבעיה - - - אנחנו יודעים מה הבעיות, אנחנו יודעים מה הנתונים, אנחנו יודעים כמה כסף צריך. מה הבעיה לסגור את זה בשבוע? באמת, תסיימו את הגנון הזה בין החקלאות לבין האוצר, שבו ביחד ותסכמו. 
<דוד ביטן (הליכוד):>
אנחנו תומכים ביו"ר.

<אסף לוי:>
אני רודף אחריהם חודשיים, מה שבוע?
<יפעת שאשא ביטון (כולנו):>
אני יודעת בדיוק מה קורה, יותר טוב ממה שאתה חושב.
<היו"ר משה גפני:>
רגע, הופה.

<דוד ביטן (הליכוד):>
איפה הייתם עד היום, משרד החקלאות? למה לא באתם לדאוג לפטם ולכל זה?
<אסף לוי:>
אני יכול להגיב או לא?

<עלי בינג:>
- - -

<היו"ר משה גפני:>
לא, מר בינג, אל תיתן לי עכשיו להוציא את נציג משרד האוצר. אל תיתן לי את זה, יהיו כותרות מחר בעיתונים.
<דוד ביטן (הליכוד):>
תדעו לכם שהתחילו להיות דומים האוצר והמשפטים.

<היו"ר משה גפני:>
משרד המשפטים, בבקשה.
<עמרי בן צבי:>
אני אתייחס ברשותכם להיבטים המשפטיים של הנושא הזה, ההיבטים של המדיניות מה לקבוע זה בין משרד האוצר, משרד הכלכלה ומשרד החקלאות, ואנחנו כמובן מלווים את זה ונשמח מאוד להתייעץ ולסייע ברובד המשפטי.

אז לגבי השאלות המשפטיות: החוק כמו שהוא היום מעלה בעיות גם בהיבטים של משפט בינלאומי, הסכמי הסחר, שלגביהם אני מבין שהיה דיון בישיבה הקודמת אז אני לא ארחיב. ההיבט של הדיון הפנימי, הפגיעה בשוויון, היא סוגיה לא פשוטה בכלל. הנושא הובא בפני היועץ המשפטי לממשלה, ועל דעתו אני אומר שיש קשיים משמעותיים בחוק הזה, ויהיה קושי להגן עליו אם - -
<דוד ביטן (הליכוד):>
מה זה, הוא חוקתי?

<מכלוף מיקי זוהר (הליכוד):>
מה הקושי?

<מיקי רוזנטל (המחנה הציוני):>
אתה נותן פה כסף לאנשים בלי קריטריונים. מה זה, ביטן?
<דוד ביטן (הליכוד):>
אז איפה הוא היה עד עכשיו? איפה הייתם 25 שנה?

<היו"ר משה גפני:>
הלאה. 

<דוד ביטן (הליכוד):>
לא, אני שואל שאלה אמתית.
<היו"ר משה גפני:>
אני שאלתי כבר פניך. תאמר את מלא הדברים שלך, בבקשה. זה עלה בפני היועץ המשפטי לממשלה, יש בעיה מבחינת השוויון. מה הבעיה?
<עמרי בן צבי:>
הבעיה היא שהחוק נותן סובסידיות לקבוצה סגורה של מגדלים, ולא מאפשר למגדלים שלא הוכרו מלפני 2007 ליהנות מהחוק. יש פסיקת בג"ץ בנושא הזה, בנושא המפורש הזה. לפעמים כשאנחנו אומרים שיש קושי משפטי, אנחנו מתכוונים שאנחנו אנלוגיה ממקרים דומים. פה יש פסיקת בג"ץ מפורשת על החוק הזה. אם אתם רוצים, אני אקריא לכם את מה - - 
<מיקי רוזנטל (המחנה הציוני):>
לא, אנחנו לא רוצים, אנחנו מכירים את הכל. יש בזה משהו נורא מקומם – אנחנו יודעים את הבג"ץ הזה כבר הרבה זמן - - 

<יפעת שאשא ביטון (כולנו):>
כן, הפסיקה היא לא מהיום.

<מיקי רוזנטל (המחנה הציוני):>
- - אתם ממשלה, אתם לא מתפקדים. תבואו ותציעו פתרון. אנחנו כולנו רוצים לעזור לחקלאים בגליל. יש אפליה, תתקנו אותה, תביאו הצעה, באמת. אפילו אני מתעצבן מכם כבר.
<עלי בינג:>
אנחנו רוצים לתקן את זה כמו שצריך.
<מיקי רוזנטל (המחנה הציוני):>
מה זה רוצים? כמה זמן צריך לתקן את זה? אנשים גם רוצים לתכנן. אתה יודע, אם אתה רוצה להקים לול למשל, ותכניס יישוב חדש שהחוק לא חל עליו היום או אזור שהחוק לא חל עליו היום, זה לוקח זמן להשיג מימון. מה אתם עושים? באמת, זה חיים של אנשים. זה אי אפשר ככה. הבירוקרטיה, לא נוכל שתאכל את האנשים כל היום.
<יפעת שאשא ביטון (כולנו):>
- - - לא, לא, כי זה יפיל להם את החוק.

<דוד ביטן (הליכוד):>
היום נצביע - -

<חיים ילין (יש עתיד):>
כבוד היושב ראש, אפשר לדבר? כי אני רואה שמי שמתנפל כן מדבר. המנומסים לא מקבלים אפילו דקה.

<דוד ביטן (הליכוד):>
אני לא מבין, אם יש בעיות, שיביאו משרדי הממשלה - - 

<חיים ילין (יש עתיד):>
אבל אני תכף אסדר לך את הבעיות גם, ביטן.

<דוד ביטן (הליכוד):>
מישהו מפריע לכם לעשות משהו? תעשו את זה. הפרענו לכם פעם לעשות משהו?

<חיים ילין (יש עתיד):>
כבוד היושב ראש, אפשר להתייחס שנייה לסוגיה?
<היו"ר משה גפני:>
סיימת, משרד המשפטים? תודה. חיים בבקשה.

<חיים ילין (יש עתיד):>
אני מבקש להתייחס: תראו, אני מאד רוצה שהחוק יעבור. יש טוב ויש טוב מאד. עכשיו, מה אתה אומר, עלי? אתה אומר שבשביל הטוב מאד זה ייקח שלושה חודשים. אני כבר מכיר אתכם, איך אתם ב-24 יכולים סדר פה כמעט את חוק ההסדרים על הראש של כל השרים. עזוב, אנחנו יודעים את זה.
<עלי בינג:>
- - -

<חיים ילין (יש עתיד):>
תקשיב, זה הכל עניין של מי נמצא, קובע את המדיניות ומה הוא באמת רוצה, ומה הוא רוצה לפתור.
עכשיו, אני רוצה להגיד לכם כמה דברים: אין פה קיבוצים ומושבים לגבי פטם ולגבי הביצים. באמת, תורידו את זה הצידה. ברגע שבוטל הפטם, ואם מחר יבטלו את הביצים אני, באופן אישי פורש, לוקח הלוואה מהבנקים בחמישה מיליארד שקל, קונה את כל המכסות ועכשיו תתמודדו מולי. זה בדיוק מה שקרה בפטם. לא מבינים שבשם התחרות, כאשר אתם מבטלים את המכסות הבסיסיות שקיימות על גבולות מדינת ישראל, יבוא מישהו מרמת השרון, יקנה את הכל ובסוף נשלם פעמיים: הוא גם ייקח את הלולים וגם יעשה תספורת על חשבוננו. אתם הורגים את המדינה, כולכם. כן, לא, אתם חייבים להכניס את זה לראש. ולכן, יש כמה אפשרויות, כבוד היושב ראש. אני אומר את הדברים האלה - או שמעבירים את החוק כמות שהוא, בסדר? אני לא יכול להגיד פיצול. אתה יודע, לפצל את החוק - -
<דוד ביטן (הליכוד):>
באופן זמני, נכון. באופן זמני נעביר את זה ואחר כך יתקנו.

<חיים ילין (יש עתיד):>
רגע. כבוד היושב ראש תקשיב לי כי אתה מבין יותר ממני בדברים האלה. מעבירים את הבסיס של חוק הגליל - - 

<יפעת שאשא ביטון (כולנו):>
- - - תוך שבועיים.

<חיים ילין (יש עתיד):>
אתם בלתי אפשריים, תדעו לכם. יפעת, אי אפשר ככה, את כל הזמן מדברת. תקשיבי: מעבירים את החוק ואת כל התוספות שמדובר עליהן, אנחנו עושים את זה בשלב שני בלי לפגוע בחוק הגליל.
<היו"ר משה גפני:>
מה לעשות?

<חיים ילין (יש עתיד):>
את כל התוספות שאנחנו מדברים, לעשות את זה בנגלה השנייה, חוק תוספתי על זה, בסדר? עכשיו תראו, אני חייב להגיד לכם משהו, למשרד החקלאות, לאוצר ולמשרד המשפטים: פעם בן אדם עם שני דונם חממות בנגב, הוא חי מפרחים. אחרי זה העסק לא הצליח. מיקי, תקשיב טוב מה שאני אומר לך: כשקיבלו, קיבלו את ה-250 מטר או את ה-300 מטר לול בשביל ביצים, הוא לא יכול להתמודד היום, לא מסוגל להתמודד - -
<היו"ר משה גפני:>
ולכן, מה אתה מציע?

<חיים ילין (יש עתיד):>
- - ואז מה שקורה, שעושים שותפויות. היום בנגב אם אין לך 400 דונם בבית אריזה, אתה לא שורד מול היבוא אפילו סנטימטר אחד. כלום. אותו דבר עם הביצים. אם תמשיכו לפתוח ותמשיכו להביא ותמשיכו, תמשיכו, במקום - -
<דוד ביטן (הליכוד):>
אין חקלאות במדינה. אתה לא יודע שאין חקלאות?
<חיים ילין (יש עתיד):>
במקום שהמדינה תיתן לבנים אפשרות להמשיך ולעשות שותפות בין הבנים, בין דור העתיד ובמקום 250 מטר יהיה להם דונם וחצי, שניים, שלושה להטלה, הרי לא יהיה כלום. זה לא שהמדינה מביאה במקום, החקלאות מביאה הייטק. זה לא שהמדינה אומרת: אני לא רוצה יותר חקלאות, אני רק הייטק. אני רוצה את גוגל במנרה. היא לא אומרת את זה. אין אלטרנטיבה ולכן, האלטרנטיבה היחידה היא לגבולות מדינת ישראל היא החקלאות.
<היו"ר משה גפני:>
תודה.

<חיים ילין (יש עתיד):>
עכשיו, מה אנחנו עושים? אנחנו הורסים את החקלאות במו ידינו - -
<דוד ביטן (הליכוד):>
ילין, יש לנו ועדת חוץ וביטחון עם ראש הממשלה.

<היו"ר משה גפני:>
רגע, למה אתה מפריע לו?

<חיים ילין (יש עתיד):>
בתשע בבוקר ראש הממשלה קם ביום החקלאות ואמר: אני מבין שיש בעיות, אני אפתור לכם את כל הבעיות. בדיוק כמו שהוא אמר בעמונה, בדיוק כמו שהוא אמר בבר-אילן, בדיוק כמו שהוא אמר בכל מקום.
<דוד ביטן (הליכוד):>
הוא לא אמר, אל תבלבל את המוח. בינתיים הוא לא אמר את זה.
<חיים ילין (יש עתיד):>
הוא אמר.

<היו"ר משה גפני:>
חיים אתה נגד החקלאים? אתה רוצה לפתוח עכשיו דיון על עמונה ונתקע את החוק הזה?

<חיים ילין (יש עתיד):>
לא, הקול קורא הראשון של שר החקלאות היה על 60 מיליון שקל למבנים באיו"ש במקום לחקלאות. חבר'ה, אנחנו במו ידינו הורסים את החקלאות.
<היו"ר משה גפני:>
תודה.

<דוד ביטן (הליכוד):>
- - - אל תפיל את זה על יהודה ושומרון.

<חיים ילין (יש עתיד):>
אני לא מפיל את זה. אני רק אומר לך מה הקול קורא.
<איתן ברושי (המחנה הציוני):>
חברים, אנחנו התכנסנו כאן לדון בקריאה שניה ושלישית ולא לדון על כל השאלות שלא קשורות בקריאה שנייה ושלישית. אני מציע להתרכז בזה. ההמלצה שלי להעביר את זה בלי לחכות לאוצר ולמשפטים, לאשר את זה ולהגיד לכם הפוך: אנחנו נאשר את החוק עכשיו, תקבלו שבועיים - -
<דוד ביטן (הליכוד):>
אין לי לשבועיים.
<איתן ברושי (המחנה הציוני):>
שבוע, כמה שאפשר, גפני יחליט. תקבלו שבוע להעיר לנו הערות אם צריך. אם לא, - -
<דוד ביטן (הליכוד):>
איזה הערות? אי אפשר הערות אחרי שמאשרים.

<איתן ברושי (המחנה הציוני):>
ביטן, תקשיב רגע.

<מיקי רוזנטל (המחנה הציוני):>
הוא יגיש רביזיה.

<חיים ילין (יש עתיד):>
זו השיטה, להצביע ולעשות רביזיה.
<איתן ברושי (המחנה הציוני):>
תנו לי רגע. אני חוזר ואומר: הדיון הזה תכליתי והוא נועד לדבר אחד: לאפשר להעביר את החוק הזה מידית. אין פה תחרות מי תומך בחוק ומאחורי הגב מפריעים לקדם אותו. לכן, אנחנו צריכים לאשר אותו עכשיו, וככל האפשר בהסכמה. לתת ימים בודדים, גפני.
אני מציע שנאשר את החוק, אי אפשר לעכב. אני רוצה לומר משפט אחד לכל מיני יועצים משפטיים או אחרים: תראו, כל העולם המתקדם בנוי על מימון של חקלאות שלא עושים כלום. יש חוק החקלאות ואנחנו נקדם אותו. - -  

<נילי אבן-חן:>
- - -

<איתן ברושי (המחנה הציוני):>
רגע, לא ביקשתי הערות שלך. העולם המתקדם ביותר שילם לחקלאים - -

<דוד ביטן (הליכוד):>
את רוצה לנהל אותנו?

<נילי אבן-חן:>
- - -

<איתן ברושי (המחנה הציוני):>
העולם המתקדם ביותר - -

<דוד ביטן (הליכוד):>
אין חקלאות במדינה. קודם כל נעזור שתהיה בכלל חקלאות לפני שמדברים על שוויון, הבנת? אין חקלאות בכלל.

<היו"ר משה גפני:>
תן לו לסיים בבקשה.

<איתן ברושי (המחנה הציוני):>
העולם המתקדם ביותר משלם גם כדי לא לגדל. לא המציאו את הכל פה. ומשפט אחרון למי שמחפש שוויון: אין שוויון על ישיבה על הגדר מול החיזבאללה. אין שוויון בעוד דברים. תפסיקו לבלבל את המוח עם שוויון כשאתם לא מבינים על מה אתם מדברים. יש משמעות לישיבה על הגדר. יש משמעות לסדר עדיפות של המדינה. לא הכל רק יועצים משפטיים.
<קריאות:>
- - - 

<היו"ר משה גפני:>
דוד, אני לא מסכים לדבר הזה.

<דוד ביטן (הליכוד):>
תעשו תיקון, אתם מחכים לנו?

<היו"ר משה גפני:>
דוד, מה אתה מתווכח פה עם אנשים שלא נתתי להם רשות דיבור. אבו, בקצרה.

<אבשלום וילן:>
אדוני היושב ראש, בישיבה הקודמת הצעת הצעה מאוד חכמה. 
<קריאות:>
- - -
<היו"ר משה גפני:>
אנחנו לא הספוג שלהם. עכשיו הם באים ומתדיינים על עוד שלושה חודשים. בבקשה.
<דוד ביטן (הליכוד):>
יומיים לא תקבלו הפעם.

<אבשלום וילן:>
אתה הצעת הצעה מאוד חכמה כדי לפתור את כל הסוגיות, וגם משרד החקלאות אמר את זה לצורך מעבר ל-100 מיליון שקל בשנה ועוד 30,40 מיליון שקל, ואז פותרים את הבעיה של כל החדשים. עם זה, אני מזכיר פה לכולם שמשרד האוצר לפני שנה הציע לחקלאים, למגדלי הביצים, לאלה שלא מגדלים יותר, פנסיה קבועה עד סוף החיים של 6,000 שקל מתוך מטרה לפתור את הסוגיה. כלומר, אף אחד כאן לא ממציא שום דבר חדש. זה מקובל בכל מדינות העולם, זה לגיטימי. ולכן, אדוני, אני מציע לך: תחליטו על תוספת תקציבית ותעבירו את החוק.
<היו"ר משה גפני:>
תודה רבה. משפט בבקשה.
<דוד אוזנה:>
אני רוצה להגיד לכם: אתם אפילו לא מבינים וגם האוצר לא מבין. אני אומר את זה באחריות מלאה: בזמנו, כשהתפוצצו, מבחינתנו זה התפוצץ כשביטלו את המכסות, ביקשו מאתנו, החקלאים הקטנים – תתאחדו, ואכן התאחדו. הם לא בדיוק יושבים - - - כי ביקשו מהם להתייעל. ההתייעלות גרמה לכך שהוא, את המכסה שלו, העביר למגדלים בלולים גדולים על מנת שהוא יהיה יותר יעיל. ואז הוא מין שותף כזה. זה לא בדיוק שהם יושבים. דבר שני, העניין של הסדר של הפטם. אתם יודעים שאין מחיר ריאלי היום? אתם יודעים כמה עולה פטם היום? איזה מחירים, במיוחד במגזר החרדי, עוד יותר - - - . למה? כי אין הסדר. אין הסדר וזו התוצאה. בחג לא יהיו גם עופות, למה? כי לא היה הסדר. אז אם רוצים להמשיך ככה, בבקשה. עוד יותר טוב. - - -
<חיים ילין (יש עתיד):>
יביאו עופות מחו"ל, אל תדאג.
<דוד אוזנה:>
אי אפשר, אין חיה כזאת. 

<חיים ילין (יש עתיד):>
מביאים בקר, לא יביאו תרנגולות? הכל יהיה.

<דוד אוזנה:>
- - -
<היו"ר משה גפני:>
אוקי רבותי, תודה רבה. הבנו את העיקרון. בבקשה משפט.
<יוסף אדוני:>
כבוד היושב ראש, חברים יקרים, אני ממושב זרעית, אני נציג מגדלים בענף ההטלה ובמועצה לענף הלול. עמדתי פשוטה: אתם מתעסקים פה בדיני נפשות, אתם יודעים את זה. ממש דיני נפשות. מדובר ב-2,5000 משפחות שזו הפרנסה העיקרית שלהם. המשפחות האלה פרוסות לאורך גבולה הצפוני של המדינה. הם נמצאים באי ודאות כלכלית מוחלטת. נכון להיום, הם שומעים בתקשורת, הם נמצאים באי ודאות ביטחונית מוחלטת. אנשים שתחושת הביטחון שלהם - -
<היו"ר משה גפני:>
מה אתה מציע?
<יוסף אדוני:>
אנחנו מבקשים שתאשרו את החוק הזה, שתחזירו לתושבים האלה את הביטחון הכלכלי שלהם  כמה שיותר מהר.
<היו"ר משה גפני:>
תודה רבה. 
<מאיר רובין:>
אני מנכ"ל פורום קהלת. יש כאן תמימות דעים - -

<היו"ר משה גפני:>
מה זה פורום קהלת?

<דוד ביטן (הליכוד):>
כל אחד מקים עמותה, זה נהיה הבעל-בית שלנו.

<היו"ר משה גפני:>
כן, בבקשה. משפט.

<מאיר רובין:>
מסתבר, לפי הדיון שיש תמימות דעים בין חברי הכנסת ובין - -
<דוד ביטן (הליכוד):>
רגע, מה הציבור? הם נקראים עמותה אז הם הציבור? יש גבול לכל דבר.
<קריאות:>
- - - 

<מאיר רובין:>
יו"ר הקואליציה ביטן, אתה נציג הציבור ואנחנו מגיעים לדבר - -

<היו"ר משה גפני:>
אל תנהל דיון, תדבר אתי, אני מכבד אותך.

<דוד ביטן (הליכוד):>
רבותי, אני חקלאות בישראל, אתם יודעים את זה? לפני שאתם מדברים על שוויון שתהיה חקלאות. מה זה הדבר הזה, אני לא מבין? אתם יודעים שאין חקלאות? אז איפה השוויון? עגבניות עוד מעט לא יהיו. שוויון. די כבר עם זה, יש גבול לכל דבר.

<היו"ר משה גפני:>
די. קהלת בבקשה.

<דוד ביטן (הליכוד):>
מישהו מפריע לכם להביא תיקון לחוק? תביאו את זה.
<היו"ר משה גפני:>
בבקשה. אני ברבע לאחת עשרה מסיים את הישיבה.

<דוד ביטן (הליכוד):>
פעם אחת ולתמיד נשים את הדברים על השולחן. אתם לא תנהלו אותנו. אף עמותה לא תנהל אותנו ולא משרד המשפטים ולא משרד האוצר ולא החקלאות

<קריאות:>
- - -

<היו"ר משה גפני:>
אתה תכבד את משרד המשפטים - -
<דוד ביטן (הליכוד):>
אני לא אכבד אף אחד כשלא מכבדים את החקלאות במדינת ישראל. בשם השוויון הרסתם את החקלאות.
<חיים ילין (יש עתיד):>
וזה אומר מישהו שגר בראשון לציון. יישר כוח. הם לא יודעים אפילו איפה זה זרעית. מה רואים מזרעית. הם בטוחים שזה נמצא שם ליד חדרה.

<דוד ביטן (הליכוד):>
- - - מה, אנחנו לא קשורים לציבור, נכון? רק שני אנשים שהקימו עמותה קשורים לציבור.

<היו"ר משה גפני:>
תודה רבה.

<מיקי רוזנטל (המחנה הציוני):>
תן להם לדבר כבר.

<דוד ביטן (הליכוד):>
אתה מדבר בבג"ץ, אני מדבר פה.
<חיים ילין (יש עתיד):>
ביטן, אנחנו רוצים שוויון בדיבור גם.
<היו"ר משה גפני:>
די, אתם עושים לי חור בראש. בבקשה.

<דוד ביטן (הליכוד):>
אנחנו רצים, מתמודדים, ולא יכולים לדבר בשם הציבור.

<היו"ר משה גפני:>
תדבר בבקשה, דבר אלי.

<מאיר רובין:>
אנחנו לא מייצגים את הציבור, אנחנו רק מייצגים את המשקל של הטענות שלנו כשהן נשמעות באוזני נציגי הציבור. זה הכל. אני רק מבקש להשמיע את מה שיש לי להגיד: יש כאן תמימות דעים בין חברי הכנסת לגבי זה שראוי לתמוך בחקלאים באזור ספר מסוים בגליל. לא התקיים כאן שום דיון על ההצדקות להמשיך הסדר שהתחיל בשנות ה-80 והתקבע לעוד עשור ועוד עשור ועוד עשור, האם הוא ההסדר הנכון ביותר לישראל בשנים שבין השנים 2017-2027. האם זה מה שיקדם את החקלאות בגליל, את ההתיישבות בגליל, את הערכים שאתם רוצים לקדם? חסר פה הדיון על מה הערכים שמנסים למקסם ואיך הארכה של חוק או שינוי של חוק ימקסמו את התהליכים האלה? צריך - - 
<יפעת שאשא ביטון (כולנו):>
להציל משפחות ותיקות, אנשים ותיקים שזה ההכנסה היחידה שלהם, ואם אתה לוקח להם את זה הם קורסים, ואתה בטח לא תעסיק אותם בגיל 50,60. זה הסיפור. אתה תיקח את הנטל הכלכלי של אותן משפחות שצריך להחזיק בגילאים האלה? אתה תיתן להם תעסוקה?

<מאיר רובין:>
אז אל תדברו על חקלאות. תדברו על מתיישבים בגליל - -

<יפעת שאשא ביטון (כולנו):>
אלה אנשים שבחרו לעסוק בחקלאות כשאתם עסקתם במקצועות אחרים על גבול הצפון והחזיקו את זה, ועכשיו - - -

<מאיר רובין:>
חברת הכנסת, את לא מכירה לא אותו, ולא אותי, ולא אותה ולא אף אחד אז אל תדברי. עם כל הכבוד. 
<היו"ר משה גפני:>
נא להפסיק את הוויכוח. יפעת את גורמת נזק.
<יוסף אדוני:>
אתה מדבר? אתה מכיר את האנשים?

<היו"ר משה גפני:>
טוב, אני עוצר את הדיון הזה, אני מבקש להפסיק. מיקי רוזנטל, בבקשה. אני פשוט אוציא אתכם.
<מיקי רוזנטל (המחנה הציוני):>
אני מיד אגיע להצעות אופרטיביות איך פותרים את הבעיה אבל אני חייב לענות לגבי הנושא הזה של מקבלים ולא מגדלים: חלק מהעניין שצריך לקבוע זה האם אנשים ששותפים בלול של מישהו אחר אבל הם פעילים, הם מגדלים, ראוי שיקבלו כסף. אבל יש כמה שאנחנו יודעים, לא מעטים, שלא עוסקים בלולים והם לא שותפים ועדין מקבלים כסף. לכן צריך לקבוע את הקריטריון הברור מי כן ומי לא. זה מה שאני מבקש פה.

לגבי הרחבה דיברנו – לגבי הרחבה זה לכלל התושבים שיושבים בקו העימות, כולם צריכים לקבל באופן אחיד - -

<דוד ביטן (הליכוד):>
מאה אחוז, אני בעד.

<מיקי רוזנטל (המחנה הציוני):>
אני יודע שאתם בעד. לכן הצעתי כדלקמן: יש שתי אפשרויות שמונחות לדעתי - - 

<היו"ר משה גפני:>
אני אוציא החוצה. מה זה הדבר הזה? תצא בבקשה. תישאר אבל לא לדבר עכשיו.

<מיקי רוזנטל (המחנה הציוני):>
יש שתי אפשרויות שאנחנו יכולים עכשיו לנקוט בגלל הצורך לפתור את העניינים במהירות יחסית: 1. שנעביר את החוק עכשיו, נגיש הסתייגויות וניתן לאוצר ולחקלאות - -

<היו"ר משה גפני:>
רביזיה.

<מיקי רוזנטל (המחנה הציוני):>
רביזיה, סליחה, תודה על התיקון, וניתן להם שבוע להביא תיקונים לסוגיות שמטרידות אותנו, לשוויון ולעניין הזה של מי מקבל - -

<דוד ביטן (הליכוד):>
לא שבוע, שבוע זה הרבה מן.

<חיים ילין (יש עתיד):>
פורים, לא עובדים פה.

<איתן ברושי (המחנה הציוני):>
בואו נתקדם חבר'ה.

<היו"ר משה גפני:>
דוד, אתה מנהל את ועדת הכספים? אתה קובע גם את הימים?

<דוד ביטן (הליכוד):>
אני יכול להציע.

<מיקי רוזנטל (המחנה הציוני):>
האפשרות השנייה זה להעביר את החוק הזה עכשיו כהוראת שעה, שנה בלבד. אם הם אומרים: אנחנו לא מסוגלים לבוא תוך שבוע, אפשר להעביר את זה גם כהוראת שעה לשנה. זה פחות טוב בעיני - -
<יפעת שאשא ביטון (כולנו):>
לא, זה לא טוב. צריך לסיים את זה.

<מיקי רוזנטל (המחנה הציוני):>
אבל לא יכולים להעביר את החוק בלי שתהיה להם אפשרות לעשות את זה שוויוני.
<היו"ר משה גפני:>
חבר הכנסת וקנין, אחריך אני הולך להצבעה.

<יצחק וקנין (ש"ס):>
אני אחד המציעים בחוק הזה. אני לא עושה רעש מהדבר הזה, אני פשוט מבין את החשיבות של החוק הזה לגליל. כתושב הגליל אני אומר את זה. תאמינו לי, אני אומר שהחשיבות שנגיע להסדר ולא נצביע כרגע, זה הדבר הקל ביותר. תשמעו, אני המצביע של החוק, בואו נעשה את זה ונגמור. אני חושב שזה לא יהיה נכון להצביע כרגע, כמציע החוק אני אומר את זה. לדחות את זה עד יום רביעי הבא, לתת אפשרות, אני מוכן לרכז את זה מול משרד החקלאות, אוצר, משפטים, לשבת ישיבה ועוד ישיבה עד יום רביעי הבא, להביא לך - -
<יפעת שאשא ביטון (כולנו):>
לא, לא רביעי. אם כבר שלישי. אני רוצה להיות פה כשזה קורה. 
<היו"ר משה גפני:>
יפעת, הוא מציע.

<יפעת שאשא ביטון (כולנו):>
כן, אבל שלא ייצא מצב שהכנסת שולחת אותי לשליחות ואני לא אהיה.

<מכלוף מיקי זוהר (הליכוד):>
אבל מה הבעיה להגיש רביזיה?
<היו"ר משה גפני:>
מיקי, תן לי. מיקי, בשביל מה אתה מעלה את זה? חבר הכנסת וקנין, תמשיך.

<יצחק וקנין (ש"ס):>
יש פה בעיה. תאמינו לי, עם הביצים זה לא הבעיה של הפטם. צריך לפתור את הבעיה של הפטם, אתם פשוט לא מבינים. אתם יודעים מה? אני מסתכל עכשיו על התנועה לאיכות השלטון ואני רוצה להגיד לכם משהו: הלוואי והרפורמה הזאת וביטול התכנון בענף הפטם תביא תוצאה לצרכן - -
<היו"ר משה גפני:>
איך התנועה לאיכות השלטון קשורה - -
<יצחק וקנין (ש"ס):>
אני אגיד לך למה, כי מדברים פה בשם - -
<יפעת שאשא ביטון (כולנו):>
נכון, הם הביאו טענות ענייניות, אין שום שאלה בכלל.
<מיקי רוזנטל (המחנה הציוני):>
- - -

<דוד ביטן (הליכוד):>
- - -

<יפעת שאשא ביטון (כולנו):>
הטענות שלהם נכונות וצריך להתייחס אליהן.
<מיקי רוזנטל (המחנה הציוני):>
די עם ההפקרות הזאת. הטענות שלהן הן טענות.

<היו"ר משה גפני:>
תמשיך.

<יצחק וקנין (ש"ס):>
רבותי, יש חקלאים בפטם שהגיעו אלי עם חשבונית שעלות הגידול היא 5 שקלים, מקבלים 2.90 לקילוגרם. אני מוכן להראות לך את זה, אתה יודע שמילה שלי זה מילה, לא דיבורים באוויר. מגדלים מצרופה ויש לכם בזרעית את דוד אוזנה שמגדל. אני מכיר את החקלאים אחד אחד. רבי משה, אני רוצה שתבין, אם זה היה מחלחל לצרכן הישראלי, איך אמרה אסתר המלכה? - - - אני אומר לך שלו זה היה, ואני אומר את זה גם למשרד המשפטים ולכם אני אומר את זה: אם זה היה מחלחל לצרכן הישראלי, אהלן וסהלן. זה לא מחלחל לצרכן הישראלי. לצערי הרב המחירים בשמיים, החקלאי המסכן מתרסק אחד אחרי השני. לכן, אני לא רוצה להיות פזיז מה שנקרא. תנו לנו שבוע ימים. אני מרגיש שכן נוכל להגיע לסיכום.
<דוד ביטן (הליכוד):>
וקנין, פעם אחת תהיה פזיז.

<היו"ר משה גפני:>
חבר הכנסת וקנין תקשיב לי: אתה יודע שאני הולך אתך. אני באופן עקרוני מסכים. אני מרגיש את עצמי פגוע. אני מסכים לחלוטין שיש פה בעיות בחוק שצריך לתקן. תמונת המצב היא כזאת: עשינו ישיבה, כמה זמן עבר, חודש? אני לא מדבר על זה שההצעה שלך היתה כבר בחוק ההסדרים. נציגי המשרדים והמשרדים ידעו שצריך להגיע לפתרון. ביקשנו את זה מהם. הם מגיעים לפה בלי שום פתרון. אומר פה נציג משרד החקלאות: לא ישבתי עם משרד האוצר. לא ישבתי. מה המשמעות של העניין? שאנחנו סתם נמצאים פה על תקן של אני לא יודע מה, כבר דיברנו על זה.

<איתן ברושי (המחנה הציוני):>
פרלמנט חופשי.
<היו"ר משה גפני:>
- - ולכן, יש חוקים פרלמנטרים שצריך השתמש בהם. פעמים צריך להשתמש באופן שהוא גם מעוות בגלל הסיבה הזאת. אני מסכים שצריך לתקן את זה. אם נלך בדרך שלך, זה לא יתוקן עד יום רביעי.
<יצחק וקנין (ש"ס):>
יתוקן.
<קריאות:>
- - -
<היו"ר משה גפני:>
תן לי קרדיט בעניין הזה. מספיק שזה יידחה בשלושה ימים, אין את זה במושב הזה. אתה מבין לבד. אם אנחנו מצביעים ומגישים רביזיה ואומרים להם את מה שאתה אומר: עד יום רביעי תסיימו, אנחנו נשנה את זה, כמו שאמרתם. זה המנוף היחיד שיש שילמדו שיש חברי כנסת במדינה, שהם לא לבד. אני מסכים אתך. יש פה עיוות, יש פה דברים שאינם נכונים. השאלה אם להפעיל מנופי לחץ יותר חזקים או פחות חזקים. אני מבקש ממך להצביע בעד החוק, להגיש רביזיה ועד יום רביעי נשנה את החוק.
<חיים ילין (יש עתיד):>
רגע, אני מציע דבר אחד, מי שיבקש את הרביזיה זה וקנין.
<יצחק וקנין (ש"ס):>
לא, לא. חיים אני חוזר ואומר: אני בעד שלא נצביע היום, שוב אני אומר. תנו לי שבוע ימים. אתם לא רוצים, תעשו מה שאתם רוצים.

<היו"ר משה גפני:>
רבותי, היועץ המשפטי, תגיד את העמדה המשפטית.

<איל לב ארי:>
ביקשנו במהלך - - 
<יצחק וקנין (ש"ס):>
אני אומר לכם, אל תצביעו היום, תנו לי עד יום רביעי הבא.
<דוד ביטן (הליכוד):>
וקנין, אתה לא צודק הפעם. לך אתנו פעם אחת.

<יצחק וקנין (ש"ס):>
תעשה מה שאתה רוצה.

<דוד ביטן (הליכוד):>
לך אתנו פעם אחת.

<היו"ר משה גפני:>
העמדה המשפטית בבקשה.

<איל לב ארי:>
ביקשנו במהלך הדיון גם את העמדה של היועץ המשפטי לכנסת. הוא מבקש לא להצביע היום. לדעתו בהצעת החוק בנוסחה הנוכחית מתעוררים קשיים ותהיה בעיה ולא נוכל להגן עליה - -
<דוד ביטן (הליכוד):>
בסדר, אל תגנו.

<מיקי רוזנטל (המחנה הציוני):>
אחר כך אתה בוכה שאנחנו הולכים לבג"ץ - - -
<היו"ר משה גפני:>
בדיוק.

<איל לב ארי:>
זאת עמדת היועץ המשפטי לכנסת.

<דוד ביטן (הליכוד):>
אז מה אתם רוצים? שלא נעשה כלום?

<היו"ר משה גפני:>
אתה לא תפריע לו להגיד. באמת, מה זה פה?
<איל לב ארי:>
עמדתו של היועץ המשפטי לכנסת היתה לדחות ולא להצביע היום.

<היו"ר משה גפני:>
אני אמרתי שאני מסכים עם זה באופן עקרוני. אני רוצה את המציאות הזאת אחרת. הם היו צריכים לבוא לפה היום, הכל היה צריך להיות. האשמה היא בממשלה. היא לא האשמה בכנסת, היא לא האשמה בוועדה. היה צריך לגמור את העניין הזה ולא לבוא לפה עם איזה מין דבר ערטילאי – מה אתם אומרים? כמה זמן נשב? שלושה חודשים. כאילו שאנחנו מדברים פה על ועדה שהיא ועדה - - 

<מיקי רוזנטל (המחנה הציוני):>
גפני, יש לי הצעה נוספת לאור האמירה המשפטית החדה הזאת. אני מציע, הרי זו הצעת חוק פרטית. בא נשב עם מר וקנין, אני והוא ויפעת שאשא ביטון, וננסח קריטריונים מי מקבל ומי לא מקבל, שזה יעלה כמה שזה יעלה, עוד 30 מיליון, עוד 40 מיליון, והחוק יהיה שוויוני וצודק או שנצביע עליו בשבוע הבא. זה רק תלוי בו. אנחנו ננסח את זה. יסכימו, טוב. לא יסכימו, לא אבל נעשה הצעה שוויונית והגיונית. 

<יצחק וקנין (ש"ס):>
יש לי אחריות כלפי חוק הגליל במשך כל השנים. אחריות כבדה מאוד.
<אורן אסף חזן (הליכוד):>
שאלתי אם רק לך יש אחריות או גם לנו?

<היו"ר משה גפני:>
אורן שניה, עכשיו באת.

<אורן אסף חזן (הליכוד):>
רק שאלתי. וקנין, מה הכעיס אותך?
<היו"ר משה גפני:>
חבר הכנסת וקנין.

<יצחק וקנין (ש"ס):>
אני מבקש ממך בקשה - - 

<היו"ר משה גפני:>
אבל זה מנוף לחץ.

<יצחק וקנין (ש"ס):>
תן לי את המנוף לחץ. תן לי אותו. אחר כך - -
<היו"ר משה גפני:>
ואחר כך אין, עבר המושב.

<יצחק וקנין (ש"ס):>
אני מבטיח לכם שאני אסיים את זה, שאביא לפה הצעה שתהיה מקובלת על משרד המשפטים, על משרד האוצר ועל משרד החקלאות. נביא את זה ונשב כמה שצריך לשבת לתוך הלילה.

<דוד ביטן (הליכוד):>
במקום שתביאו תקציב ותעשו תיקונים כמו שצריך, אתם לא עושים את העבודה ואתם באים אלינו בטענות שבג"ץ לא יאשר.

<היו"ר משה גפני:>
יצחק תן לנו להצביע, אל תצביע.

<מיקי רוזנטל (המחנה הציוני):>
לא, אני לא מסכים. אם מצביעים, אני מגיש עכשיו הסתייגויות.
<דוד ביטן (הליכוד):>
תגיש.

<מיקי רוזנטל (המחנה הציוני):>
בוא נתחיל את ההסתייגויות.

<דוד ביטן (הליכוד):>
אל תאיים עלינו.

<מיקי רוזנטל (המחנה הציוני):>
יש לי 450 הסתייגויות. אני רוצה שנחוקק את החוק כמו שראוי. אתם לא תכופפו את הכללים של החקיקה ואתם לא תחוקקו חוק לא שוויוני, אני לא אפשר את זה.

<יוסף אדוני:>
- - -

<אורן אסף חזן (הליכוד):>
גפני, גם לנו יש אחריות.

<דוד ביטן (הליכוד):>
שימשוך את החוק. אם הוא לא רוצה - - -
<יצחק וקנין (ש"ס):>
אני לא אמשוך את החוק.

<דוד ביטן (הליכוד):>
אז מה אתה רוצה? אתה פתאום נהיה לי יפה נפש על הגב שלי?

<יצחק וקנין (ש"ס):>
תצביעו, מה אתם רוצים? אני מפריע לך? בינתיים אני ישבתי, קיימתי ישיבות במשרד החקלאות והתקדמתי. תאמינו לי התקדמתי. אבל מה אתם רוצים שאני אעשה? צריך את האוצר והמשפטים וזה לא נמצא בשמיים. אנחנו לקראת הסיום. ויש פה את הבעיה של הפטם, שלדעתי נשב עם הייעוץ המשפטי, עם מועצת הלול, נפתור גם את הבעיה של הפטם.
<יפעת שאשא ביטון (כולנו):>
בואו נקבע הצבעה ביום שלישי הבא.

<אורן אסף חזן (הליכוד):>
מיקי, אם זה לא יהיה עכשיו זה גם לא יהיה יום שלישי הבא. אם זה יהיה יום רביעי הבא - -
<מכלוף מיקי זוהר (הליכוד):>
דוד, אני מציע - -
<דוד ביטן (הליכוד):>
אני לא מוכן, אני רוצה עכשיו. וקנין לא יכול לעשות לנו בית ספר. החוק הזה לא עובר.

<איתן ברושי (המחנה הציוני):>
גפני, תקבע שהדיון הבא יהיה ביום שלישי. תקבע יום שלישי ועד אז צריך להשלים.
<היו"ר משה גפני:>
רבותי, יום שלישי מספיק?
<יפעת שאשא ביטון (כולנו):>
יום שלישי. אני רוצה להיות כאן, ביום רביעי אני לא נמצאת כאן.

<יצחק וקנין (ש"ס):>
יום שלישי. לא אכפת לי שתקבע ישיבה ביום רביעי הבא. עד יום שלישי אנחנו נטחן את זה אתם.

<אורן אסף חזן (הליכוד):>
אני רק מזכיר שחמישי, שישי, שבת, ראשון ושני אף אחד לא עובד כי זה פורים. אז להגיד יום שלישי, יהיה אותו דבר.

<היו"ר משה גפני:>
רבותי, נציגי המשרדים, מנוי וגמור אתנו להצביע במושב הזה. החוק הזה הולך לעבור. אנחנו מעוניינים שהחוק הזה יעבור באופן מסודר ונורמלי. אם אתם מכניסים את זה שוב למגירה ואתם משחקים עם חודשים ודברים כאלה, אני מודיע ואני אעמוד בדיבורי, החוק הזה יעבור. והוא יעבור, בעזרת השם, במושב הזה. אני מבקש שתעזבו את כל הדברים האחרים, בלאו הכי למשרד האוצר עכשיו אין חוקים פה בגלל שלא מאשרים לכם עדין חוקים. שבוע הבא זה יהיה. אנחנו מבקשים ממשרד החקלאות, משרד המשפטים ומשרד האוצר, אנחנו מבקשים לסיים את הסאגה הזאת, לסיים אותה עד שבוע הבא. ביום שלישי או רביעי, אנחנו נראה בסדר היום, אנחנו מצביעים על החוק הזה. תודה רבה. הישיבה נעולה.

<הישיבה ננעלה בשעה 10:47.>

